CELEX: 32012D0071
Language: et
Date: 2012-01-23 00:00:00
Title: 2012/71/EL: Nõukogu otsus, 23. jaanuar 2012 , seisukoha kohta, mille Euroopa Liit võtab ELi-Tšiili tollikoostöö ja päritolureeglite erikomitees seoses ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu III lisaga, mis käsitleb mõiste „päritolustaatusega toode” määratlust ja halduskoostöö meetodeid

8.2.2012   
            
            
               ET
            
            
               Euroopa Liidu Teataja
            
            
               L 35/2
            
         NÕUKOGU OTSUS,
   23. jaanuar 2012,
   seisukoha kohta, mille Euroopa Liit võtab ELi-Tšiili tollikoostöö ja päritolureeglite erikomitees seoses ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu III lisaga, mis käsitleb mõiste „päritolustaatusega toode” määratlust ja halduskoostöö meetodeid
   (2012/71/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Sooduspäritolureeglid on olulised Euroopa Liidu ja selle kaubanduspartnerite, sealhulgas Tšiili vaheliste vabakaubanduslepingute nõuetekohaseks toimimiseks. Ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vaheline assotsieerumist käsitlev leping (1) (edaspidi „assotsiatsioonileping”) allkirjastati 18. novembril 2002.
            
         
               (2)
            
            
               Assotsiatsioonilepingu III lisas on määratletud mõiste „päritolustaatusega toode” ja halduskoostöö meetodid. See jõustus 1. veebruaril 2003.
            
         
               (3)
            
            
               III lisa selgitavad märkused, millega antakse tolliasutustele selged suunised kõnealuse lisa tegeliku rakendamise kohta, jõustusid 1. jaanuaril 2004.
            
         
               (4)
            
            
               Assotsiatsioonilepinguga püütakse muu hulgas selle artikli 58 kohaselt kaotada selliste toodete tollimaksud, mis pärinevad ühelt lepinguosaliselt ja mida eksporditakse teisele lepinguosalisele, osutades seejuures kõnealuse lepingu III lisaga kehtestatud päritolureeglitele. Kõnealuse lisa artikli 36 lõikes 2 osutatakse „ühenduse tolliterritooriumile”.
            
         
               (5)
            
            
               Liidu võetav seisukoht ELi-Tšiili tollikoostöö ja päritolureeglite erikomitees peaks põhinema käesolevale otsusele lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu seisukoht ELi-Tšiili tollikoostöö ja päritolureeglite erikomitees seoses ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu III lisaga, mis käsitleb mõiste „päritolustaatusega toode” määratlust ja halduskoostöö meetodeid, põhineb käesolevale otsusele lisatud ELi-Tšiili erikomitee otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Brüssel, 23. jaanuar 2012
      
         
            Nõukogu nimel
         
         
            eesistuja
         
         M. GJERSKOV
      
   
   
      (1)  EÜT L 352, 30.12.2002, lk 3.
   
      ELi-TŠIILI TOLLIKOOSTÖÖ JA PÄRITOLUREEGLITE ERIKOMITEE OTSUS nr …/201_/EL,
      …,
      ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu III lisa kohta, mis käsitleb mõiste „päritolustaatusega toode” määratlust ja halduskoostöö meetodeid
      ERIKOMITEE,
      võttes arvesse ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelist assotsieerumist käsitlevat lepingut (1) (edaspidi „assotsiatsioonileping”), mis allkirjastati 18. novembril 2002, eriti mõistet „ühenduse tolliterritoorium” selle III lisa artikli 36 lõikes 2, mis käsitleb mõiste „päritolustaatusega toode” määratlust ja halduskoostöö meetodeid,
      ning arvestades järgmist:
      
                  (1)
               
               
                  Assotsiatsioonilepingu III lisas sätestatakse kõnealuse lepingu osaliste territooriumitelt pärinevate toodete päritolureeglid.
               
            
                  (2)
               
               
                  Assotsiatsioonilepingu III lisa tekstis osutatakse mõistele „ühendus”.
               
            
                  (3)
               
               
                  Assotsiatsioonilepingu III lisa nõuetekohase territoriaalse kohaldatavuse tagamiseks on asjakohane määratleda mõisted „ühendus” ja „ühenduse tolliterritoorium”, kasutades selleks lisa selgitava märkuse vormi,
               
            ON VASTU VÕTNUD KÄESOLEVA OTSUSE:
      Artikkel 1
      Assotsiatsioonilepingu III lisa artikli 36 lõikes 2 hõlmab mõiste „ühenduse tolliterritoorium” nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 3 lõikes 1 osutatud Euroopa Ühenduse (nüüd Euroopa Liidu) tolliterritooriumit, piiramata seejuures kehtivate õigusaktide võimalikke tulevasi muudatusi või kehtetuks tunnistamist.
      Käesolev III lisa selgitav märkus ei piira kõnealuse lisa VII jaotist, mis käsitleb Ceutat ja Melillat.
      Artikkel 2
      Assotsiatsioonilepingu III lisas hõlmab mõiste „ühendus” käesoleva otsuse artiklis 1 osutatud Euroopa Ühenduse (nüüd Euroopa Liidu) tolliterritooriumit.
      Artikkel 3
      Käesolev otsus jõustub 60 päeva pärast kuupäeva, mil viimane lepinguosaline on teatanud, et käesoleva otsuse rakendamiseks vajalikud sisemised nõuded on täidetud.
      
         …,
         
            
               Erikomitee nimel
            
            
               esimees
            
         
      
      
         (1)  EÜT L 352, 30.12.2002, lk 3.
      
         (2)  EÜT L 302, 19.10.1992, lk 1.